|  |  |  |
| --- | --- | --- |
| **COMISIA****NAŢIONALĂ DE INTEGRITATE** **A REPUBLICII MOLDOVA** |  | **НАЦИОНАЛЬНАЯ****АНТИКОРРУПЦИОННАЯ КОМИССИЯ****РЕСПУБЛИКИ МОЛДОВА** |

MD-2068, mun. Chişinău, str. Alecu Russo,1

Tel.(373 22) 820 601, fax (373 22) 820 602, [www.cni.md](http://www.cni.md), e-mail:info@cni.md

**ACT DE CONSTATARE**

**Nr. 03 / 224**

mun. Chișinău  09 iunie 2016

Comisia Națională de Integritate în componența membrilor: Victor Strătilă – Vicepreședinte, Leonid Morari, Dumitru Prijmireanu, Vera Lupu, examinînd rezultatele controlului *privind eventuala încălcare a regimului juridic al declarării veniturilor și proprietății pentru anul 2014*, admisă de către **dna Loghin Dora, procuror în cadrul Procuraturii Generale, IDNP 2001088522051,** adoptă prezentul act de constatare.

 În temeiul prevederilor pct. 4 lit. a) din Regulamentul Comisiei Naționale de Integritate (în continuare CNI sau Comisia), aprobat prin Legea nr. 180 din 19.12.2011, al Ordinului Președintelui CNI nr. 27 din 10.08.2015 și art. 11 al Legii nr. 1264 din 19.07.2002 *privind declararea și controlul veniturilor și al proprietății persoanelor cu funcție de demnitate publică, judecătorilor, procurorilor, funcționarilor publici și a unor persoane cu funcție de conducere,* s-a efectuat verificarea prealabilă a declarațiilor de interese personale și cu privire la venituri și proprietate pentru anul 2014, depuse de dna Loghin Dora, procuror în cadrul Procuraturii Generale.

 Drept rezultat, prin contrapunerea informațiilor indicate în declarații cu informațiile din bazele de date disponibile CNI, au fost stabilite divergențe și omisiuni, exprimate prin nedeclararea următoarelor bunuri :

 - Autoturismul „Honda Accord”, anul fabricării 1987, n/î „CEW979”, aflat în proprietatea dlui Loghin Gheorghe din 22.05.2006;

 - Autoturismul „Toyota Auris”, anul fabricării 2008, n/î „COL650”, aflat în comodatul dlui Loghin Gheorghe din 25.08.2009;

 - Cota-parte deținută de soțul Loghin Gheorghe, în valoare de 10%, ce constituie 540 lei, în capitalul social al SRL „GREENWOOD CLUB”.

În acest context, Comisia a dispus inițierea controlului privind eventuala încălcare a regimului juridic al declarării veniturilor și proprietății pentru anul 2014, în privința procurorului Loghin Dora, aprobînd în acest sens procesul verbal nr. 03/45 din 18.02.2016.

Sub aspect procedural, conformînd-se prevederilor pct. 44 al Regulamentului CNI, aprobat prin Legea nr. 180 din 19.12.2011, Comisia a informat dna Loghin Dora, prin scrisoarea nr. 03/484 din 25.02.2016 despre inițierea procedurii de control, concomitent fiindu-i explicate drepturile conform pct. 48 al Regulamentului menționat.

 De menționat, că dna Loghin Dora a prezentat explicații și documente necesare efectuării controlului.

În temeiul pct. 46 al Regulamentului menționat, Comisia a solicitat autorităților competente informațiile și documentele necesare pentru realizarea controlului.

*Examinarea documentelor prezentate Comisiei în cadrul controlului atestă următoarele:*

Dna Loghin Dora a fost numită în funcția de procuror în secția judiciar-penală a Procuraturii Generale, în baza Ordinului Procurorului General nr. 501-p din 22.06.2010.

 Persoana vizată, deține calitatea de subiect ai declarării veniturilor și proprietății în baza prevederilor lit. a), pct.(1), art.3 din Legea nr. 1264–XV din 19.07.2002 *privind declararea şi controlul veniturilor şi al proprietății persoanelor cu funcții de demnitate publică, judecătorilor, procurorilor, funcționarilor publici şi a unor persoane cu funcţie de conducere*, fiind procuror, căruia i se aplică dispozițiile Legii nr. 199 din 16.07.2010 *cu privire la statutul persoanelor cu funcții de demnitate publică* și a Legii nr.294 din 25.12.2008 *cu privire la Procuratură*.

Declarațiile de interese personale, precum și cu privire la venituri și proprietate pentru anul 2014, au fost depuse de către dna Loghin Dora, pe propria răspundere la 12.03.2015.

Controlul declarației cu privire la venituri și proprietate pentru anul 2014, denotă că dna Loghin Dora împreună cu soțul Loghin Gheorghe au realizat următoarele venituri pentru perioada 01.01.2014 - 31.12.2014 și au deținut următoarele proprietăți la momentul declarării :

 **La capitolul I. ”Venituri”:**

 **La pct. 1.** ,,*Venitul obținut la locul de muncă de bază*”, dna Loghin Dora a declarat :

|  |  |  |  |
| --- | --- | --- | --- |
| ***Cine a realizat venitul*** | ***Sursa venitului*** | ***Serviciul prestat/obiectul generator de venit*** | ***Venitul încasat*** |
| * 1. Titular

Loghin Dora | Procuratura Generală | salariu | 86 490.20 lei |
| * 1. Soț

Loghin Gheorghe | IMSP SCMS „V. Ignatenco” | salariu | 52 754.65 lei |

  **La pct. 9.** *„Venitul obținut din alte surse legale (pensii, burse, îndemnizații, premii, etc.),* dna Loghin a declarat :

|  |  |  |  |
| --- | --- | --- | --- |
| ***Cine a realizat venitul*** | ***Sursa venitului*** | ***Serviciul prestat/obiectul generator de venit*** | ***Venitul încasat*** |
| * 1. Titular

Loghin Dora | PensieRecalcularea sumei privind asistența medicală | CNT sect. Rîșcani | 24 000 lei5 191.34 lei |

Baza de date „Fisc”, precum și baza de date „CNAS”, disponibile CNI, confirmă veniturile declarate de dna Loghin Dora.

Astfel, la acest capitol n-au fost stabilite divergențe.

**La capitolul II. Bunuri Imobile:**

**La pct. 1.***„Terenuri”*, dna Loghin Dora a declarat :

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. cadastral/localitatea | Categoria\* | Anul dobîndirii | Suprafața | Cota-parte | Valoare cadastrală | Modul de dobîndire | Titular |
| 781, r. Edineț, s. Onești | agricol | 2000 | 1,5 ha | 1,0 | neevaluat | moștenire | Loghin Dora |
| 3152151003.1Mun.Chișinău,com.Stăuceni, str. Livezilor 47/1 | intravilan | 2012 | 0,04 ha | 1/2 | 151 104 lei | Contract v/c | Loghin DoraLoghin Gheorghe |

**La pct. 2.** *„Clădiri”*, dna Loghin Dora a declarat :

|  |  |  |  |  |  |  |  |
| --- | --- | --- | --- | --- | --- | --- | --- |
| Adresa | Categoria\* | Anul dobîndirii | Suprafața | Cota-parte | Valoare cadastrală | Modul de dobîndire | Titular |
| Mun.Chișinău,com. Stăuceni, str. Livezilor 47/1 | Casă de locuit | 2012 | 89,5 m.p. | 1/2 | 1 652472 lei | Contract v/c | Loghin DoraLoghin Gheorghe |

Agenția Relații Funciare și Cadastru, prin răspunsul nr. 36/01-08/521 din 16.03.2016 și baza de date „Cadastru”, disponibilă CNI, confirmă cele declarate de dna Loghin Dora.

 La acest capitol nu au fost stabilite divergențe.

 **La capitolul III. Bunuri mobile,** dna Loghin Dora a declarat :

|  |  |  |  |  |  |  |  |
| --- | --- | --- | --- | --- | --- | --- | --- |
| Tipul, modelul | Anul de fabricație | Modul de dobîndire | Anul dobîndirii | Valoarea (în lei), conform documentului care certifică proveniența proprietății | Locul înregistrării | Nr. de înregistrare | Titular |
| Honda CRV | 2000 | Contract v/c | 2011 | 10 000 lei | SEET Chiținău | CYY727 | Loghin Gheorghe |

 Baza de date „Acces”, disponibilă CNI, confirmă cele declarate de dna Loghin Dora, însă mai prezintă informații despre deținerea dreptului de proprietate de către soțul Loghin Gheorghe la 12.03.2015 asupra următoarelor mijloace de transport :

 1.Autoturismul „Honda Accord”, anul fabricării 1987, n/î „CEW979”, aflat în proprietatea dlui Loghin Gheorghe din 22.05.2006;

 2.Autoturismul „Toyota Auris”, anul fabricării 2008, n/î „COL650”, aflat în comodatul dlui Loghin Gheorghe din 25.08.2009.

 La acest capitol, dna Loghin Dora a explicat următoarele : *„Din neatenție nu a fost indicat în declarație mandatul întocmit la 26.11.2009 pe automobilul de model ”Toyota Auris ” a.f. 2008 cu nr. de înmatriculare C OL 650, care aparține cet. Coroban Victoria, nepoata soţului. Fiind convinsă că mandatul menționat a fost eliberat pe un termen scurt și pentru o unică utilizare de plecare peste hotarele R.M., din neatenție nu a verificat pe ce perioadă a fost eliberat și neintenționat nu l-a indicat în declarație pentru anul 2014. La moment mandatul indicat este anulat.*

*Autoturismul „Honda Acord” nu a fost indicat în declaraţia pentru anul 2014 deoarece, fiind fabricat în anul 1987 si avînd o stare tehnică deplorabilă, soţul l-a daruit unei cunoştinţe de al lui pentru reparaţie şi folosinţă cu înregistrarea ulterioară a automobilului pe numele lui. Fiind convinsă că automobilul este înregistrat pe altă persoană, din neatenţie nu a verificat faptul înregistrării şi neintenţionat nu a indicat în declaraţie pentru anul 2014. Automobilul nominalizat a fost indicat în declaraţiile anilor precedenţi şi, deja, pe 2015.*

*Cele menţionate au fost erori din neatenţie, fără intenţia de a încălca regimul juridic al declarării veniturilor şi proprietăţii pentru perioada anului 2014.”.*

Conform informației din baza de date „Acces”, actualizate pentru 31.03.2016, dl. Loghin Gheorghe nu mai deține în comodat autoturismul „Toyota Auris”, anul fabricării 2008, n/î „COL650”.

 Prin urmare, la acest capitol dna Loghin Dora nu a declarat :

- Autoturismul „Honda Accord”, anul fabricării 1987, n/î „CEW979”, aflat în proprietatea dlui Loghin Gheorghe din 22.05.2006;

- Autoturismul „Toyota Auris”, anul fabricării 2008, n/î „COL650”, aflat în comodatul dlui Loghin Gheorghe din 25.08.2009.

 **La capitolul IV ”Active financiare”**:

 **La pct. 1.** *„Conturi bancare, fonduri de investiții, forme echivalente de economisire și investire”*, dna Loghin Dora a declarat :

|  |  |  |  |  |  |
| --- | --- | --- | --- | --- | --- |
| Denumirea instituției care administrează și adresa acesteia | Tipul \* | Suma, valută | Deschis în anul | Dobîndă/Dividentul | Titular |
| SA Banca de Economii | Cont de card (salariu) | 28,36 lei | 2012 | ---- | Loghin Dora |
| SA Banca de Economii | Cont de card (salariu) | 200 lei | 2012 | ---- | Loghin Gheorghe |

 Conform informațiilor parvenite din partea băncilor licențiate în Republica Moldova, drept răspuns la demersul CNI nr. 03/449 din 25.02.2016, soții Loghin Dora și Loghin Gheorghe mai dețineau următoarele conturi bancare :

 ***Dna Loghin Dora :***

 **1.Cont de card**, nr. **22591994603**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/97 din 12.03.2016*), deschis la 03.12.2012, sold la 01.01.2014 și la 31.12.2014 în mărime de 0.00 lei, rulaj total pentru perioada 01.01.2014-31.12.2014 în mărime de **0.00 lei**.

 **2.Cont de card**, nr. **15121994604**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/97 din 12.03.2016*), deschis la 03.12.2012, sold la 01.01.2014 și la 31.12.2014 în mărime de 0.00 lei, rulaj total pentru perioada 01.01.2014-31.12.2014 în mărime de **0.00 lei**.

 **3.Cont de card**, nr. **225998747**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/97 din 12.03.2016*), deschis la 26.04.2004, sold la 01.01.2014 și la 31.12.2014 în mărime de 64.61 lei, rulaj total pentru perioada 01.01.2014-31.12.2014 în mărime de **0.00 lei**.

 **4.Cont curent**, nr. **22521991596**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/97 din 12.03.2016*), deschis la 28.11.2012, sold la 01.01.2014 și la 31.12.2014 în mărime de 20.00 lei, rulaj total pentru perioada 01.01.2014-31.12.2014 în mărime de **0.00 lei**.

 **5.Cont pentru rambursarea creditului**, nr. **2252612237**, în valută MDL, la BC ,,**Moldindconbank**” S.A.,(*scrisoarea cu nr. 06/08-01/1684/2117 din 02.03.2016*), deschis la 12.12.2012, sold la 01.01.2014 în mărime de 0.00 lei, sold la 31.12.2014 în mărime de 1 352.50 lei, rulaj total pentru perioada 01.01.2014-31.12.2014 în mărime de **46 836.00 lei**.

 **6.Cont pentru rambursarea creditului**, nr. **225612237**, în valută USD, la BC ,,**Moldindconbank**” S.A.,(*scrisoarea cu nr. 06/08-01/1684/2117 din 02.03.2016*), deschis la 12.12.2012, sold la 01.01.2014 în mărime de 1.30 dolari, sold la 31.12.2014 în mărime de 0.00 dolari, rulaj total pentru perioada 01.01.2014-31.12.2014 în mărime de **3 508.04 dolari**.

 **7.Cont pentru rambursarea creditului**, nr. **2252612237**, în valută EUR, la BC ,,**Moldindconbank**” S.A.,(*scrisoarea cu nr. 06/08-01/1684/2117 din 02.03.2016*), deschis la 12.12.2012, sold la 01.01.2014 și 31.12.2014 în mărime de 0.00 euro, rulaj total pentru perioada 01.01.2014-31.12.2014 în mărime de **0.00 euro**.

 ***Dl. Loghin Gheorghe :***

**1.Cont**, nr. **2259A0627461**, în valută MDL, la BC ,,**Moldindconbank**” S.A.,(*scrisoarea cu nr. 06/08-01/1684/2117 din 02.03.2016*), deschis la 30.01.2015 cu soldul **0.00 lei.**

 **2.Cont pentru rambursarea creditului**, nr. **2252512450**, în valută MDL, la BC ,,**Moldindconbank**” S.A.,(*scrisoarea cu nr. 06/08-01/1684/2117 din 02.03.2016*), deschis la 23.09.2014 cu soldul în mărime de 0.00 lei, sold la 31.12.2014 în mărime de 1 352.55 lei, rulaj total pentru perioada 01.01.2014-31.12.2014 în mărime de **6 382.00 lei**.

 **La pct. 2.** *„Plasamente, obligațiuni, cecuri, cambii, certificate de împrumut, investiții directe în moneda națională sau străină* și **pct. 3***.„Alte documente care incorporează drepturi patrimoniale”*, dna Loghin Dora nu a declarat bunuri.

 Conform scrisorilor participanților profesioniști, care posedă informația privind deținătorii de valori mobiliare, drept răspuns la demersul CNI nr. 03/450 din 25.02.2016, soții Loghin Dora și Loghin Gheorghe nu au dezvăluit activități de participanți pe piața financiară nebancară.

 La acest capitol, dna Loghin Dora a explicat: *„Contul de card MAIB nr.225-4603 şi cardul de credit nr.151-4604, închise la 19.11.2015 au reprezentat creditul contractat în 2012 de la MAIB şi a fost reflectat în declaraţia cu privire la venituri şi proprietate pentru anul 2014 la capitolul VI Datorii.*

 *Conturile MAIB nr.225-8747 deschis în 2004 şi nr. 225-1596 deschis în 2012 la cererea sa au fost închise (confirmările se anexează) și despre existenţa lor la momentul depunerii declaraţiei nu ştia, considerînd că conturile pe care nu se fac operaţiuni bancare se închid automat.*

 *Contul MICB nr.225-2237, deschis in valută naţională, în valuta Euro şi în Dolar au fost deschise în legătură cu următoarele credite: în 2012 a contractat credit în sumă de 3 800 dolari, fiind restituit în septembrie 2014, totodată contractînd alt credit în valută naţională în sumă de 50 000 lei, care este achitat lunar pe contul în valută naţională în termen pînă în 2019. Conturile în euro şi dolari au fost închise la cererea sa (confirmarea se anexează). Creditele au fost reflectate în declaraţiile pentru anii 2013-2014.*

 *Contul FINCOMBANC a fost deschis pentru a depune 500 euro pentru plecarea în România. Fiica sa la acel moment studia în România. Acest fapt a avut loc pînă în 2014 şi a considerat că contul a fost închis după extragerea numerarului.*

 *Referitor la conturile soţului Loghin Gheorghe explică următoarele: contul MICB nr.225-7461 deschis la 30.01.2015 este cont salarial. Din neatenţie nu a fost declarat, fiind declarat contul de salariu vechi de la Baca de Economii.*

 *Contul MICB nr.225-2450 este creditul contractat de la bancă în sumă de 50 000 lei şi se achită lunar pe acest cont. Creditul a fost declarat in capitolul VI Datorii.*

 *Omisiunile admise au fost erori din neatenţie, fără intenţia de a încălca regimul juridic al declarării veniturilor şi proprietăţii pentru perioada anului 2014.*

 *Pentru viitor va acorda prudență maximă la întocmirea și prezentarea declarației veniturilor și proprietății.”*

Prin urmare, dna Loghin Dora nu a declarat 9 conturi bancare, dintre care 5 conturi cu rulajul nul pentru perioada 01.01.2014 – 31.12.2014 și 3 conturi de credit.

**La capitolul V. ,,Cota parte în capitalul social al societăților comerciale”,** dna Loghin Dora nu a declarat informații.

Camera Înregistrării de Stat prin răspunsul nr. 05/678/12 din 10.03.2016 și baza de date „Acces” prezintă informații despre faptul că soțul Loghin Gheorghe deține cota-parte în valoare de 10%, ce constituie 540 lei în capitalul social al SRL „GREENWOOD CLUB”, data înregistrării 07.05.2013, cod fiscal 1013600016413.

La acest capitol dna Loghin Dora a explicat : *„Despre faptul că soțul său Gheorghe Loghin este co-fondator al SRL ”Greenwood club” a aflat din procesul-verbal de iniţiere a procedurii de control din oficiu nr.03/45 din 18.02.2016. Din spusele soţului a aflat că cu cîţiva ani în urmă colegul de serviciu Botnari Iacob i-a solicitat buletinul de identitate pentru a deschide firma cu activitate turistică. Fiind de acord, a devenit asociat a firmei nominalizate cu cota de 10 % - 540 lei. La acel moment nu i-a spus, dorind să iniţieze activitatea şi după obţinerea unor rezultate sa-i comunice deja. Dat fiind faptul că nu au activat pînă în prezent, fapt confirmat prin certificatul eliberat de administratorul firmei Gîlca V. soţul nu i-a comunicat despre existenţa firmei date. Pentru viitor va acorda prudență maximă la întocmirea și prezentarea declarației veniturilor și proprietăților.”*.

Astfel, dna Loghin Dora nu a declarat cota-parte deținută de soțul Loghin Gheorghe, în valoare de 10%, ce constituie 540 lei, în capitalul social al SRL „GREENWOOD CLUB”.

**La capitolul VI. ,,Datorii”**, dna Loghin Dora a declarat :

|  |  |  |  |  |  |  |
| --- | --- | --- | --- | --- | --- | --- |
| Creditor | Contractat în anul | Scadent la | Rata dobînzii | Suma inițială | Valută | Debitor |
| SA Moldindconbank credit bancar | 2014 | 2019 | 9% | 50 000 | lei | Loghin Dora |
| SA Moldindconbank credit bancar | 2014 | 2019 | 11% | 50 000 | lei | Loghin Gheorghe |
| SA MAIBCard de credit | 2012 | 2015 | 17% | 30 000 | lei | Loghin Dora |
| SRL StilconstructContract investițional | 2012 | 2015 |  | 35 000  | euro | Loghin DoraLoghin Gheorghe |

BC ,,Moldova Agroindbank” S.A., prin scrisoarea cu nr. 29110/97 din 12.03.2016 și BC ,,Moldindconbank” S.A., prin scrisoarea cu nr. 06/08-01/1684/2117 din 02.03.2016 confirmă cele declarate de dna Loghin Dora.

Totodată, în cadrul controlului dna Loghin Dora a prezentat certificatul eliberat la 04.04.2016 de SC „STILCONSTRUCT” SRL, prin care se comunică că soții Loghin Dora și Loghin Gheorghe au achitat integral suma, conform contractului cu privire la investirea capitalului privat în construcția spațiului comercial nr. 04/05 din 04.05.2012, nr. de înregistrare 3269, în conformitate cu termenii și modalitatea stabilită.

La acest capitol dna Loghin Dora a explica: *„Referitor la înscrierea la capitolul VI Datorii a sumei de 35 mii euro companiei Stilconstruct SRL, anterior au deţinut în or. Chişinău casa in curs de construcţie cu teren în str. Columna 144E. în vecinătate au demarat construcţii a 3 case cu mai multe niveluri, care le-au afectat terenul şi casa . Fiind în proces de judecată mai mulţi ani, Iaşciuc A. – directorul SRL Stilconstruct le-a propus schimb cu casă in Stăuceni şi spaţiu de 100 m2 la parter pe str. Unirii 20/2, iar pe terenul din Chişinău, după demolarea casei, a fost construit un bloc cu mai multe nivele. Au fost perfectate contracte de v/c a caselor cu teren, iar pentru spaţiul de100 m2 a fost perfectat contract de investiţii. La moment locuiesc în casa din Stăuceni, pe cînd spaţiul de 100 m2 nu l-au primit, deoarece nu este finisat. Din acest considerent a fost trecut în declaraţie la Datorii, despre care fapt la moment a înţeles ca este indicat eronat. Față de SRL Stilconstruct nu au nici o datorie, fapt confirmat prin certificatul din 04.04.2016 eliberat de companie (se anexează). În declaraţiile anterioare au fost trecute imobilele nominalizate.”.*

Explicațiile dnei Loghin Dora sînt confirmate de baza de date „Cadastru” și următoarele documente :

- Răspunsul din partea S.C. „STILCONSTRUCT” din 25.05.2016;

- Copia contractului de intenții din 18.01.2012;

- Copia contractului cu privire la investirea capitalului privat în construcția spațiului comercial nr. 04/05 din 04.05.2012;

- Copia contractului de vînzare cumpărare nr. 5130 din 04.05.2012.

Este de menționat că, în cadrul controlului, între veniturile realizate pe parcursul anului 2014 şi proprietatea dobîndită în aceeași perioadă, de către dna Loghin Dora, nu a fost stabilită o diferență vădită.

Generalizînd cele menționate, se conchide că contrar prevederilor art. 4 și art. 5 ale Legii nr. 1264 din 19.07.2002, dna Loghin Dora, în declarația cu privire la venituri și proprietate pentru anul 2014, nu a declarat:

 **1.**Autoturismul „Honda Accord”, anul fabricării 1987, n/î „CEW979”, aflat în proprietatea dlui Loghin Gheorghe din 22.05.2006;

 **2.**Autoturismul „Toyota Auris”, anul fabricării 2008, n/î „COL650”, aflat în comodatul dlui Loghin Gheorghe din 25.08.2009;

 **3.**9 conturi bancare, dintre care 5 conturi cu rulajul nul pentru perioada 01.01.2014 – 31.12.2014 și 3 conturi de credit;

 **4.**Cota-parte deținută de soțul Loghin Gheorghe, în valoare de 10%, ce constituie 540 lei, în capitalul social al SRL „GREENWOOD CLUB”.

 Astfel, în limita informației și a documentelor disponibile, avînd în vedere explicațiile dnei Loghin Dora, ținînd cont de faptul că omisiunile admise în conținutul declarației depuse, în opinia Comisiei, nu au fost făcute cu rea-credință, totodată nefiind stabilită o diferență vădită între veniturile realizate pe parcursul anului 2014 și proprietatea dobândită în aceeași perioadă, se constată lipsa încălcării intenționate a regimului juridic al declarării veniturilor și proprietății pentru anul 2014 de către dna Loghin Dora.

În conformitate cu prevederile pct. pct. 27, 28, 29, 53, 54 și 58 ale Regulamentului Comisiei Naţionale de Integritate, aprobat prin Legea nr.180 din 19.12.2011, Comisia,-

 **DISPUNE:**

1.Clasarea cauzei în legătură cu lipsa încălcării intenționate a regimului juridic al declarării veniturilor și proprietății pentru anul 2014, de către dna Loghin Dora, procuror în cadrul Procuraturii Generale;

2.Comunicarea Actului de constatare dnei Loghin Dora;

3.Avertizarea dnei Loghin Dora asupra completării exacte și complete a declarațiilor cu privire la venituri și proprietate și a declarațiilor de interese personale ulterioare.

**Vicepreședintele Comisiei**

**Naționale de Integritate Victor STRĂTILĂ**